22. ΒΑΣΙΛΙΚΟΝ ΔΙΑΤΑΓΜΑ της 24/27 Οκτ. 1951 Περί του τρόπου της λειτουργίας των υπηρεσιακών συμβουλίων του άρθρ. 109 του Νόμ. 1726/51 «περί Κώδικος καταστάσεως των δημοτικών και κοινοτικών υπαλλήλων». Το κατωτέρω Β.Δ/μα δύναται να θεωρηθή ισχύον αν και εφ’ όσον δεν αντίκειται εις τας διατάξεις του άρθρ. 67 Ν.Δ. 1140/72 (κατωτ. σελ. 140,02). Αι διατάξεις εις τας οποίας παραπέμπει το άρθρον τούτο είναι τα άρθρ. 7-10 του Δημοσιοϋπαλληλικού Κώδικος (τόμ. 2 Α σελ. 261 επ.) και άρθρ. 3-6 Β.Δ. 23/24 Δεκ. 1955 (τόμ. 2Α σελ. 345). Έχοντες υπ’ όψιν τας διατάξεις του άρθρ. 110 παρ. 9 του Νόμ. 1726/51 «περί Κώδικος καταστάσεως των δημοτικών και κοινοτικών υπαλλήλων», μετά την υπ’ αριθ. 5/1951 σύμφωνον γνώμην του Α.Σ.Δ.Υ και την υπ’ αριθ. 666/1951 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: (Αντί της σελ. 97(β) Σελ. 97(γ) Τεύχος 461-Σελ. 39 Κατάσταση Δημοτικών και Κοινοτικών Υπαλλήλων 3.Β.β.17-22 Άρθρ.1.-1.Τα κατά το άρθρ. 109 του Κώδικος «περί καταστάσεως των δημοτ. και κοινοτικών υπαλλήλων» υπηρεσιακά συμβούλια γνωμοδοτούσιν εις τας υπό του Νόμου οριζομένας περιπτώσεις, κατόπιν εγγράφου ερωτήματος, απευθυνομένου, εις αυτά υπό του οικείου Δημάρχου, Προέδρου Κοινότητος ή Προέδρου του Αδελφάτου Αγαθοεργού Ιδρύματος ή του αρμοδίου δια την έκδοσιν της αντιστοίχου εκτελεστικής πράξεως οργάνου. 2.Τα υπηρεσιακά συμβούλια συνεδριάζουσι, του άρθρ. 109 παρ. 1, εν τω καταστήματι της οικείας Νομαρχίας, του άρθρ. 109 παρ. 2, εν τω καταστήματι του οικείου Δήμου και του άρθρ. 109 παρ. 3, εν τω καταστήματι του Υπουργείου Εσωτερικών. Άρθρ.2.-1.Ο Πρόεδρος του συμβουλίου διευθύνει τας εργασίας εν γένει και τα των συνεδριών αυτού, καταρτίζει την ημερήσιαν διάταξιν των συζητηθησομένων εν εκάστη συνεδρία αντικειμένων και ανακοινοί εις αυτό κατά την συνεδρίαν τα προς το Συμβούλιον απευθυνόμενα έγγραφα. Καλεί εγγράφως τα μέλη του συμβουλίου εις συνεδρίαν. Εν τη εγγράφω προσκλήσει αναγράφει τα προς συζήτησιν θέματα. Η πρόσκλησις επιδίδεται εις τα μέλη δύο τουλάχιστον ημέρας προ της συνεδριάσεως (άρθρ. 110, παρ. 7). Σελ. 98(γ) Τεύχος 461-Σελ. 40 3.Β.β.22 Κατάσταση Δημοτικών και Κοινοτικών Υπαλλήλων 2.Ωσαύτως, ο Πρόεδρος μεριμνά εγκαίρως, προ της εις το Συμβούλιον εισαγωγής, δια την συγκέντρωσιν πάντων των στοιχείων, των αναγκαιούντων προς μόρφωσιν ασφαλούς γνώμης επί εκάστης παραπεμπομένης προς το συμβούλιον υποθέσεως, των οικείων Δήμων ή Κοινοτήτων υποχρεουμένων να υποβάλλωσιν εγκαίρως πλήρη των φάκελλον εκάστης υποθέσεως. 3.Τα αντικείμενα της ημερησίας διατάξεως καταγραφόμενα εν τοις πρακτικοίς της συνεδρίας, συζητούνται κατά την εν αυτή οριζομένην σειράν αυτών. Μεταβολή της σειράς επιτρέπεται μόνον δι’ αποχρώντας λόγους, αναφερομένους εν τοις πρακτικοίς. 4.Μέλη του συμβουλίου, προσκληθέντα εις συνεδρίαν ως περί τούτου ορίζει το άρθρ. 109 παρ. 7, οφείλουσιν, εν περιπτώσει κωλύματος ή απουσίας, να ειδοποιώσι περί τούτου εγγράφως και εγκαίρως τον Πρόεδρον ή τον Γραμματέα. Άρθρ.3.-1.Τα πρακτικά εκάστης συνεδρίας τηρούνται επιμελεία του Γραμματέως, τη εποπτεία του Προέδρου. 2.Εν αρχή των πρακτικών εκάστης συνεδρίας γίνεται μνεία του Προέδρου ή του νομίμου αυτού αναπληρωτού, των λοιπών κληθέντων και παραστάντων τακτικών μελών του συμβουλίου, των εκ τούτων απόντων καίτοι κληθέντως ή δηλωσάντων κώλυμα, των εις αναπλήρωσιν αυτών κατά σειράν κληθέντων μελών και του γραμματέως του συμβουλίου. 3.Εν τω βιβλίω πρακτικών των συνεδρίων του συμβουλίου καταγράφονται υπό του γραμματέως τα καθ’ εκάστην συνεδρίαν αυτού συζητηθέντα και αποφασισθέντα εν περιλήψει. 4.Τα πρακτικά εκάστης συνεδρίας, αναγιγνωσκόμενα, επικυρούνται υπό των παραστάντων κατ’ αυτήν δια της υπογραφής αυτών κατά την αμέσως επομένην συνεδρίαν. Δύναται όμως να εξουσιοδοτήται ο Πρόεδρος του Συμβουλίου όπως προβαίνη εις την επικύρωσιν των πρακτικών και εις την δι’ εγγράφου κοινοποίησιν αυτών προς τας υποβαλούσας το σχετικόν ερώτημα Αρχάς και προ της ημέρας της αμέσως επομένης συνεδρίας. 5.Ο Πρόεδρος των κατά το άρθρ. 109 παρ. 1, 2 και 3, συμβουλίων υποχρεούται ν’ αποστέλλη, δι’ ιδίου εγγράφου, εις το οικείον Δήμον ή Κοινότητα κεκυρωμένον αντίγραφον των πρακτικών εκάστης συνεδρίας, εντός πέντε ημερών το βραδύτερον, από της, κατά τα ανωτέρω, επικυρώσεως αυτών και να επιστρέψη, εις τον υποβαλόντα το ερώτημα τα αποσταλέντα αυτώ στοιχεία προς συσχέτισιν ή κατάθεσιν αυτών εν τω τηρουμένω παρά τω Δήμω ή Κοινότητι φακέλλω. 6.Ο Γραμματεύς του υπηρεσιακού συμβουλίου τηρεί υπεύθυνος το πρωτόκολλον, αρχείον και τα δια του παρόντος προβλεπόμενα βιβλία και διεκπεραιοί τα έγγραφα του συμβουλίου, κατά τας διαταγάς και οδηγίας του Προέδρου. Άρθρ.4.-1.Έκαστον υπηρεσιακόν συμβούλιον, προς άσκησιν της εν γένει αρμοδιότητος αυτού, αλληλογραφεί, απ’ ευθείας, μετά των δημοσίων Αρχών και Οργανισμών Τοπικής Αυτοδιοικήσεως. 2.Έκαστον υπηρεσιακόν συμβούλιον τηρεί τα επόμενα βιβλία: α)Πρωτόκολλον εισερχομένων και εξερχομένων εγγράφων. β)Βιβλίον πρακτικών των συνεδριάσεων αυτού και γ)Βιβλίον διεκπεραιώσεως των εξερχομένων εγγράφων. Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος.